Agentura pyta dorost
Budyšin. Agentura za dźěło chce klětu po cyłej Sakskej 59 młodostnym we wobłuku posłužbow agentury wukubłanske městno zmóžnić. Tole zdźěli nětko regionalna direkcija Sakska zwjazkoweje agentury za dźěło. Z toho je 39 wukubłanskich městnow fachoweho přistajeneho, dwaceći młodostnym skića móžnosć dualneho studija.
Mortwej wjelkaj
Rěčicy. Minjene dny stej we Łužicy dwaj wjelkaj zahinyłoj. Wo tym informuje kontaktny běrow Wjelči region Łužica w Rěčicach. Kónc tydźenja bě pěšk w Halštrowskej gmejnje mortweho wjelka našoł. Přepytowanje wunjese, zo měješe wjelk w klamje chětro zahorjenu ranu. Tak drje bě zahłódnił abo zawutlił. Dalši, hišće młody wjelk bu srjedu pola Njedźichowa wot awta přejědźeny.
Hroža hładke dróhi
Lipsk. Šoferojo měli so kónc tydźenja tež w Sakskej na hładke dróhi nastajić, wšako su tež w nišich kónčinach zmjerzki móžne, Němska wjedrarnja w Lipsku zdźěla. Na horach móže so lochce sněžić. Sobotu a njedźelu njebudźe ćoplišo hač dźesać stopnjow. Wot póndźele pak nawróći so miliši powětr.
Terminy a časy postajili
szl_Latn szl_Latn epo_Latn szl_Latn slv_Latn slv_Latn ces_Latn